བོད་ཀྱི་བླ་ན་མེད་པའི་དབུ་ཁྲིད་༧གོང་ས་སྐྱབས་མགོན་ཆེན་པོ་མཆོག་ནས་བཞུགས་སྒར་ཐེག་ཆེན་ཆོས་གླིང་གཙུག་ལག་ཁང་དུ།འདས་པའི་ཉིན་གྲངས་བཞིའི་རིང་ལྷོ་ཤར་ཨེ་ཤེ་ཡའི་ཡུལ་ཁག་གི་ཆོས་ཞུ་བ་དང་ལྷོ་བྱང་ཨ་མི་རི་ཀ།ཨུ་རུ་སུ་དང་རྒྱ་སོག་བོད་དང་བཅས་པའི་སེར་སྐྱ་ལྔ་སྟོང་བརྒལ་བར་གཙོ་བོ་སློབ་དཔོན་སངས་རྒྱས་བསྐྱངས་ཀྱི་མཛད་པའི་དབུ་མ་རྩ་བ་ཤེས་རབས་ཀྱི་འགྲེལ་བ་བུ་དྷ་པ་ལི་ཏའི་སྒོ་ནས་ཆོས་འབྲེལ་སྩལ་བ་དང་།གསུང་ཆོས་ཉིན་མཐའ་མ་སྟེ་ཕྱི་ཟླ་༩ཚེས་༧་ཉིན།ཆོས་ཀྱི་སྙིང་པོ་ནི་སེམས་པ་བཟང་པོ་བྱ་རྒྱུ་ཡིན་པ་དང་།རབ་བྱུང་ན་གཞན་ལ་ཕན་ཐོགས་བྱེད་དགོས་པ་དང་།དེ་ལྟར་མ་བྱུང་ཡང་གཞན་ལ་གནོད་པ་མི་བྱེད་རྒྱུ་དེ་གལ་འགངས་ཆེན་པོ་ཞིག་ཡིན་པས་དེ་ནི་ཆོས་ཉམས་ལེན་གྱི་སྙིང་པོ་ཡིན་པ་བཀའ་གནང་ཡོད་པ་རེད།